

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Gymnázium |
| 1. Názov projektu | Gymza číta, počíta a báda |
| 1. Kód projektu ITMS2014+ | 312011U517 |
| 1. Názov pedagogického klubu | GYMZA CHEMIK |
| 1. Dátum stretnutia pedagogického klubu | 26.01.2023 |
| 1. Miesto stretnutia pedagogického klubu | Gymnázium |
| 1. Meno koordinátora pedagogického klubu | PaedDr. Katarína Kitašová |
| 1. Odkaz na webové sídlo zverejnenej správy | [www.gymza.sk](http://www.gymza.sk) |

|  |
| --- |
| 1. **Manažérske zhrnutie:**   krátka anotácia, kľúčové slová  odborný text, rozvoj čitateľskej gramotnosti, čítanie s porozumením, analýza informácií, kritické myslenie, motivácia, časopisy, knihy, odborné publikácie, práca so zdrojmi, triedenie informácií, porovnávanie a prezentovanie výsledkov  Anotácia:  Cieľom je práca s odborným textom ako spôsob zvyšovania prírodovednej a čitateľskej gramotnosti. Využívať metódy a výhody vyplývajúce z práce s vedeckými informáciami a faktami. Využívať odborný text v rôznych témach vo vyučovaní chémie. Odporúčanie pre členov klubu. |
| 1. **Hlavné body, témy stretnutia, zhrnutie priebehu stretnutia:**   Doposiaľ členovia klubu gymzachemik v nízkej miere využívali odborný text ako pracovný materiál. Výhodou začlenenia odborných textov je ich aktuálnosť a atraktivita pre študentov, takýmto spôsobom je možné oboznamovať ich s najnovšími poznatkami, ktoré sa do učebníc dostanú za veľmi dlhý čas. Žiaci opakovaním a trénovaním získavajú zručnosti a nadobúdajú väčšiu istotu pri kontakte s novými informáciami, pracujú v kolektíve, analyzujú a obhajujú svoje zistenia, prezentujú ich spolužiakom a sú konfrontovaní s ich otázkami, na ktoré je nutné okamžite reagovať.  POSTUP 5-4-3-2-1 – obľúbená metóda Najprv si žiak prečíta text a potom z neho získava nasledujúce informácie: a) 5 nových informácií, b) 4 informácie, ktoré sa týkajú hlavnej myšlienky textu, c) 3 nové slová, ktoré našiel v texte, d) 2 informácie, ktoré už poznal, e) 1 vec, na ktorú nenašiel odpoveď. Výhody tejto metódy spočívajú v individuálnom prístupe študentov a nie je možné schovať sa na skupinovú prácu.  Párové čítanie: Jednou z ďalších možností práce so žiakmi je aj párové čítanie. Úlohou je zvládnuť text, ktorý rozdelíme na dve časti. Každý z páru číta inú časť textu. Prvú časť číta žiak A, druhú časť žiak B. Po prečítaní žiak A referuje prvú časť textu žiakovi B. Žiak B mu kladie otázky. Potom žiak B referuje druhú časť textu žiakovi A a žiak A kladie otázky. Takto spoločnými silami zvládnu celý text. Túto metódu je vhodné používať pri obsahovo náročnejších textoch s väčším množstvom odborných termínov, ktoré sú viazané na zložitejšie deje v prírode. Dôležité je, že žiaci sami pracujú s textom. Zaujímavým faktorom pri práci vo dvojici môže byť aj zostavenie dvojíc, učiteľ môže zámerne vybrať žiakov do dvojíc, nechať ich pracovať v ľubovoľných dvojiciach alebo pristúpiť aj k náhodnému vytvoreniu dvojíc žrebovaním, osobne pri práci preferujem práve tento spôsob, pretože sa vytvárajú unikátne spojenia a často krát je práca efektívnejšia, ako keď spolupracujú kamaráti.  Zaujímavé bolo pre žiakov konfrontovať odborný text a odborné štúdie s populárnymi článkami v týždenníkoch, mesačníkoch, a museli rozvíjať svoje kritické myslenie i argumentačné schopnosti. |
| 1. **Závery a odporúčania:**   Na záver sa členovia klubu zhodli, že je nevyhnutné aj naďalej – teda aj v 2.polroku pracovať s informáciami, meniť metódy práce a zdroje odborných textov. Pri práci je možné využívať rôzne odborné časopisy – Príroda, Zázračná planéta, Vesmír a pod. Výhodou je, že mnohé zo spomenutých metód môžeme použiť aj pri počúvaní rôznych podcastov s odbornou tematikou z problematiyk chémie, sledovanie prírodopisných filmov, diskusií odborníkov na rôzne témy na youtube.  Členovia klubu na základe vlastných skúseností odporúčajú: využívať a meniť spôsoby práce s odborným textom, čím vo väčšej miere zapojíme žiakov, aby zlepšovali svoju čitateľskú a prírodovednú gramotnosť aj v domácich podmienkach. prezentovaní výsledkov a naopak. Rozvíjať prírodovednú gramotnosť a prírodovedné myslenie žiakov každý deň a podporovať spájanie teórie s praxou ako aj rozvíjať čitateľskú gramotnosť, na ktorú sa v rámci prírodovedných vied často zabúda. |

|  |  |
| --- | --- |
| 1. Vypracoval (meno, priezvisko) | Mgr. Lucia Chovaňáková |
| 1. Dátum | 26.01.2023 |
| 1. Podpis |  |
| 1. Schválil (meno, priezvisko) | PaedDr. Katarína Kitašová |
| 1. Dátum | 26.01.2023 |
| 1. Podpis |  |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu



|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Gymnázium |
| Názov projektu: | Gymza číta, počíta a báda |
| Kód ITMS projektu: | 312011U517 |
| Názov pedagogického klubu: | GYMZA CHEMIK |

# PREZENČNÁ LISTINA

Miesto konania stretnutia: Gymnázium Hlinská 29, Žilina

Dátum konania stretnutia: 26.01.2023

Trvanie stretnutia: od 16.00 hod do 19.00 hod

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Bc. Ing. Jarmila Turoňová |  | Gymnázium Hlinská 29 |
| 2. | PaedDr. Katarína Kitašová |  | Gymnázium Hlinská 29 |
| 3. | Mgr. Lucia Chovaňáková |  | Gymnázium Hlinská 29 |
|  |  |  |  |
|  |  |  |  |